CELEX: E2008P0002
Language: fi
Date: 2008-02-21 00:00:00
Title: EFTAn valvontaviranomaisen 21. helmikuuta 2008 Islannin tasavaltaa vastaan nostama kanne (Asia E-2/08)

8.5.2008   
            
            
               FI
            
            
               Euroopan unionin virallinen lehti
            
            
               C 113/18
            
         EFTAn valvontaviranomaisen 21. helmikuuta 2008 Islannin tasavaltaa vastaan nostama kanne
   (Asia E-2/08)
   (2008/C 113/15)
   EFTAn valvontaviranomainen, asiamiehinään Niels Fenger ja Florence Simonetti, on nostanut 21. helmikuuta 2008 EFTAn tuomioistuimessa kanteen Islannin tasavaltaa vastaan.
   Kantaja vaatii, että tuomioistuin:
   
               1.
            
            
               julistaa, että jättäessään hyväksymättä Euroopan talousalueesta tehdyn sopimuksen liitteessä II olevan XXIV luvun 1a kohdassa tarkoitetun säädöksen (Euroopan parlamentin ja neuvoston direktiivi 2004/26/EY, annettu 21 päivänä huhtikuuta 2004, liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä annetun direktiivin 1997/68/EY muuttamisesta), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islannin tasavalta on laiminlyönyt kyseisen säädöksen 3 artiklan ja ETA-sopimuksen 7 artiklan mukaiset velvoitteensa; ja
            
         
               2.
            
            
               määrää Islannin tasavallan maksamaan oikeuskäsittelystä aiheutuvat kustannukset.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Asia koskee ympäristönsuojelusta annetun direktiivin täytäntöönpanon laiminlyöntiä.
            
         
               —
            
            
               EFTAn valvontaviranomainen katsoo, että Islannin tasavalta ei ole millään tavalla osoittanut panneensa direktiiviä täytäntöön.
            
         
               —
            
            
               EFTAn valvontaviranomainen katsoo, että Islannin tasavalta ei ole kiistänyt sitä, että se ei ole pannut direktiiviä täytäntöön.